laion/Wikipedia-Exotic huggingface dataset:
এডওয়ার্ড জি. রবিনসন

এডওয়ার্ড জি. রবিনসন (ইংরেজি: Edward G. Robinson; জন্ম: এমানুয়েল গোল্ডেনবার্গ, ১২ ডিসেম্বর ১৮৯৩ - ২৬ জানুয়ারি ১৯৭৩) ছিলেন একজন মার্কিন অভিনেতা। তিনি হলিউডের স্বর্ণযুগে এক শতাধিক চলচ্চিত্রে এবং ৪০টি ব্রডওয়ে মঞ্চনাটকে অভিনয় করেন। তিনি লিটল সিজার ও কি লার্গো চলচ্চিত্রে গ্যাংস্টার চরিত্রে অভিনয়ের জন্য সর্বাধিক প্রসিদ্ধ। রবিনসন নোয়া চলচ্চিত্র ডাবল ইনডেমনিটি-এ বীমা ব্যবসায়ে বিনিয়োগকারী, দ্য টেন কমান্ডমেন্টস-এ ডেথান, এবং তার অভিনীত সর্বশেষ চলচ্চিত্র বিজ্ঞান কল্পকাহিনীমূলক সয়লেন্ট গ্রিন-এ অভিনয় করেন। চলচ্চিত্র শিল্পে অবদানের জন্য তাকে ১৯৭৩ সালে তার মৃত্যুর দুই মাস পর একাডেমি সম্মানসূচক পুরস্কারে ভূষিত করা হয়। আমেরিকান ফিল্ম ইনস্টিটিউট তাদের ধ্রুপদী মার্কিন চলচ্চিত্রের সেরা ২৫ পুরুষ তারকা তালিকায় তাকে ২৪তম তারকা হিসেবে তালিকাভূক্ত করেছে। "Edward G. Robinson, 79, Dies; His 'Little Caesar' Set a Style; Man of Great Kindness Edward G. Robinson Is Dead at 79 Made Speeches to Friends Appeared in 100 Films"। দ্য নিউ ইয়র্ক টাইমস। ২৭ জানুয়ারি ১৯৭৩। সংগ্রহের তারিখ ১২ ডিসেম্বর ২০১৮।  অবিচুয়ারি, ভ্যারাইটি, ৩১ জানুয়ারি ১৯৭৩, পৃ. ৭১। উইকিমিডিয়া কমন্সে এডওয়ার্ড জি. রবিনসন সংক্রান্ত মিডিয়া রয়েছে। ইন্টারনেট ব্রডওয়ে ডেটাবেজে এডওয়ার্ড জি. রবিনসন (ইংরেজি) ইন্টারনেট মুভি ডেটাবেজে এডওয়ার্ড জি. রবিনসন  (ইংরেজি) টার্নার ক্লাসিক মুভিজ ডেটাবেজে এডওয়ার্ড জি. রবিনসন (ইংরেজি) ফাইন্ড এ গ্রেইভে এডওয়ার্ড জি. রবিনসন  (ইংরেজি)
কনসোল অ্যাপ্লিকেশন

কনসোল অ্যাপলিকেশন (ইংরেজি: Console Application) হল শুধুমাত্র টেক্সট-ভিত্তিক কম্পিউটার ইন্টারফেসে ব্যবহারের জন্যে ডিজাইনকৃত কম্পিউটার প্রোগ্রাম, যেমন- একটি টেক্সট টার্মিনাল, কিছু অপারেটিং সিস্টেমের কমান্ড-লাইন ইন্টারফেস অথবা অন্য গুইযুক্ত অপারেটিং সিস্টেমের টেক্সট-ভিত্তক ইন্টারফেস। একজন ব্যবহারকারী সাধারণত কনসোল অ্যাপলিকেশনের সাথে শুধুমাত্র একটি কীবোর্ড ও একটি ডিসপ্লে পর্দার মাধ্যমে যোগাযোগ করে, যেখানে গুই অ্যাপলিকেশন ব্যবহারের জন্যে মাউজ বা অন্য পয়েন্টিং ডিভাইস লাগে। অনেকগুলো কনসোল অ্যাপলিকেশনগুলো হলো কমান্ড লাইন টুল, কিন্তু অনেক টেক্সট ভিত্তিক ব্যবহারকারী ইন্টারফেস (টুই) প্রোগ্রামও রয়েছে। যেহেতু গুই অ্যাপলিকেশনের গতি ও ব্যবহারের সুবিধা বৃদ্ধি পাচ্ছে, কনসোল অ্যাপলিকেশনের ব্যবহার ব্যাপকভাবে হ্রাস পেয়েছে, কিন্তু বিলীন হয়ে যায়নি। কিছু ব্যবহারকারী নির্দিষ্ট কিছু সুবিধার জন্যে এ অ্যাপলিকেশমগুলো ব্যবহার করে। আর কিছু সংগঠন প্রধান ডাটা প্রক্রিয়াকরণ কাজের জন্যে ইতোমধ্যেই ব্যবহৃত কনসোল অ্যাপলিকেশনের উপর নির্ভর করে। কনসোল-ভিত্তিক অ্যাপলিকেশনসমূহের মধ্যে রয়েছে, সিমিউজ (একটি অডিও প্লেয়ার), ইর‍্যাসসি (একটি আইআরসি ক্লায়েন্ট), লিংক্স (একটি ওয়েব ব্রাউজার), র‍্যাঞ্জার (একটি ফাইল ব্যবস্থাপক), মিউজিক অন কনসোল (একটি অডিও প্লেয়ার), মাট (একটি ইমেইল ক্লায়েন্ট), নিউজবিউটর (একটি আরএসএস রিডার) এবং ন্যানো (একটি লেখা সম্পাদক)।
বৈদিক যুগ

বেদে বর্ণিত সময়কালকে মূলত বৈদিক যুগ বলে চিহ্নিত করা হয়। যখন ছয় হাজার বছর আগের ঋষিরা অগ্নিকেন্দ্রিক নানাবিধ যজ্ঞের মাধ্যমে বিভিন্ন শক্তির প্রকাশক বিভিন্ন সত্ত্বার প্রতি অপৌরুষেয় (জন্মলব্ধ, যা কারো সৃষ্টি নয়) দৃষ্টমন্ত্র (যে মন্ত্রসমূহ মানুষকর্তৃক রচিত নয় বরং সাধনদ্বারা দৃষ্ট বা প্রাপ্ত) স্মরণের মাধ্যমে বয়ে চলেছেন অজস্র প্রার্থনা ও উপাসনা মন্ত্র। বেদগুলোকে এখন সেই সব মন্ত্রের সংকলন হিসেবে পাওয়া যায় যা হিন্দুধর্মের আদি শাস্ত্রও বটে । এটিকে এরকম বলার মূল কারণ হলো, এই সময় সমস্ত বেদ ও উপনিষদ লেখা হয় যা আগে মুখে মুখে পড়তে ও মনে রাখতে হত। এই প্রক্রিয়াটি শ্রুতি নামে (গুরুর মুখ থেকে শুনে মনে রাখতে হতো) পরিচিত ৷ আনুমানিক ১৫০০খ্রিস্টপূর্বাব্দে সিন্ধু সভ্যতা ধ্বংসের পরে বেদকে ভিত্তি করে বৈদিক যুগের সূচনা হয়৷ এই সভ্যতার স্রষ্টাদের আর্য বলা হয়৷ মূলত বেদকে ঋষিরা ধ্যানের মাধ্যমে লাভ করেন। বৈদিক যুগকে দুভাগে ভাগ করা হয়ে থাকে- ১)ঋকবৈদিক যুগ ২) পরবর্তী যুগ যদিও বেদ অপৌরুষেয় ও অনাদি। তথাপি যুক্তিনির্ভর পাশ্চাত্য পণ্ডিত ও তদনুসারী ভারতীয়রা সময়ে সময়ে বেদের কালনির্ণয়ে প্রবৃত্ত হয়েছেন। যদিও তা সম্পূর্ণ অনুমান নির্ভর। পৃথিবীর মেরুতারকা হচ্ছে সেই তারকা যেটিকে ঘিরে নভোমণ্ডলের সকল তারামণ্ডল সুনির্দিষ্ট কালধারা অনুযায়ী আমাদের দৃশ্যাকাশে ঘুরছে , মেরুতারকাটি স্থির হয়ে আছে । এ স্থিরতাও আসলে চিরকালীন নয় , বরং সুদীর্ঘকালীন আর তা ৫১৬০ বছর । পাঁচ সহস্রাধিক বছর পরপর পৃথিবীর মেরুতারকা ক্রমাগতই পরিবর্তিত হয়ে আসছে। প্রায় ২০০০ বছর আগে আমাদের বর্তমান মেরুতারকারূপে ধ্রুবতারা (Alpha Ursa Minoris) প্রাক্তন মেরুতারকা প্রচেতার (Thuban) স্থলাভিষিক্তা হয়েছে । এ মেরুতারকার অয়নাংশ গণনায় অহনা গুহ ঋগ্বেদের ৭ম মন্ডলস্থ ১৭শ সূক্তের ৫ম ঋকটির উল্লেখ ক'রে এর প্রাচীনতম ঋকের রচনাকাল নির্ধারণ ক'রেছে ৬২৪৫ বছর পূর্বের এক সময়কে (অর্থাৎ খ্রীপূ ৪২২৯) আর পরবর্তী দু'সহস্রাধিক বছরের দীর্ঘ সময়কালকে বর্তমান ঋগ্বেদ সংকলনের সাড়ে দশ হাজারাধিক পংক্তির রচনাকাল । বা. গ. তিলকের নাক্ষত্রিক গণনা এ সময়কালকে আরও দু'সহস্রাধিক বছরের প্রাচীনত্ব দিয়েছে ঋগ্বেদ ঋগ্বেদীয় ঋষি বেলাবাসিনী ও অহনা গুহ , ঋগ্বেদ ও নক্ষত্র , গোপা (প্রকাশনী) , কলকাতা ২৮ , ১৯৬৭ , পৃষ্ঠা ৩-৪ Balgangadhar Tilak , The Orion (The antiquity of the Vedas) , Publisher:Radhabai Atmaram Sagoon , 1893 . p.200 বেলাবাসিনী গুহ ও অহনা গুহ , ঋগ্বেদ ও নক্ষত্র , গোপা (প্রকাশনী) , কলকাতা ২৮ , ১৯৬৭ । Balgangadhar Tilak , The Orion (The antiquity of the Vedas) , Publisher:Radhabai Atmaram Sagoon , 1893 . Bokonyi, S. 1997b. "Horse Remains from the Prehistoric Site of Surkotada, Kutch, Late 3rd Millennium BC.", South Asian Studies 13: 297-307. Kocchar, Rajesh, The Vedic people: their history and geography, Hyderabad: Orient Longmans (1999). Lal, B.B. 2005. The Homeland of the Aryans. Evidence of Rigvedic Flora and Fauna & Archaeology, New Delhi, Aryan Books International. Michael Witzel, Tracing the Vedic dialects in Dialectes dans les litteratures Indo-Aryennes ed. Caillat, Paris, 1989, 97–265. Michael Witzel, The Pleiades and the Bears viewed from inside the Vedic texts, EVJS Vol. 5 (1999), issue 2 (December) [১]. Restoration of Vedic Wisdom (pdf), Patrizia Norelli-Bachelet
রাজনৈতিক ইসলাম

রাজনৈতিক ইসলাম (Political Islam) হচ্ছে একটি নব্যসৃষ্ট শব্দ, যার দ্বারা রাষ্ট্র ও সমাজ উভয়কেই "ইসলামী" আইন অনুসারে রূপান্তর করার জন্য ব্যক্তি ও সংগঠনের বিস্তৃত পরিসরের সক্রিয়তাকে নির্দেশ করা হয়। এই শব্দটিকে প্রায়ই বিংশ শতকে আবির্ভূত আন্দোলনগুলোর সাথে সম্পর্কিত করা হয়, এবং এটি ইসলামের নামে থাকা বর্তমান রাজনৈতিক ক্ষমতার প্রতিনিধিত্ব করে। কোন কোন শিক্ষায়তনিক লেখক একই প্রপঞ্চ বোঝাতে ইসলামবাদ শব্দটি ব্যবহার করেন, অথবা এই দুটো শব্দকে একটি আরেকটির স্থলে ব্যবহার করেন। রাজনৈতিক ইসলামের প্রপঞ্চকে তুলে ধরার জন্য কোন পরিভাষা ব্যবহার করা যেতে পারে সেটা নিয়ে বিশেষজ্ঞদের মধ্যে মতভেদ ছিল। মার্টিন ক্রেমার হচ্ছেন সেই প্রথম বিশেষজ্ঞ যিনি ১৯৮০ সালে "রাজনৈতিক ইসলাম" (Political Islam) শব্দটি ব্যবহার করেন। ২০০৩ সালে তিনি বলেন, "রাজনৈতিক ইসলাম" শব্দটিকে অসঙ্গত হিসেবেও দেখা যায়, কেননা মুসলিম বিশ্বের কোথাও ধর্মকে রাজনীতি থেকে ভিন্ন হিসেবে দেখা হয় না। কোন কোন বিশেষজ্ঞ এই ইসলামবাদ ও রাজনৈতিক ইসলাম এর মধ্যকার সাদৃশ্যের জন্য শব্দটিকে "ইসলামবাদ" (Islamism) এর মত ব্যবহার করে থাকেন, আবার অনেকে এই দুটো শব্দের অর্থকে গুলিয়ে ফেলে এই শব্দটিকে ইসলামবাদ বলে থাকেন। এদের মধ্যে প্রথম ধারার বিশেষজ্ঞদের মধ্যে একজন হলেন দেকমেজিয়ান, যিনি ধর্মনিরপেক্ষ ইসলামী সরকারের ব্যর্থতার প্রসংগে ইসলামের রাজনৈতিকীকরণ সম্পর্কে মন্তব্য করেন। এক্ষেত্রে তিনি ইসলামবাদ ও মৌলবাদ উভয় শব্দই একই সাথে ব্যবহার করেন, কিন্তু "রাজনৈতিক ইসলাম" শব্দটি ব্যবহার করেন নি। "রাজনৈতিক ইসলাম" শব্দটি বিদেশী সম্প্রদায়ের সাথে যোগাযোগের ক্ষেত্রেও ব্যবহার করা হয়েছে, এক্ষেত্রে এই শব্দের দ্বারা সেই সব সংগঠনের আন্দোলনকে নির্দেশ করা হয়েছে যারা একটি নির্দিষ্ট রাজনৈতিক উদ্দেশ্যের সাথে সম্পর্কিত বৃহত্তর মৌলবাদী পুনর্জাগরণের জন্য বিনিয়োগ করেছেন। রাজনৈতিক বিজ্ঞান ও আন্তর্জাতিক সম্পর্কের অধ্যাপক মুকতাদির খান রাজনৈতিক ইসলামকে সকল ইসলামী আন্দোলনের একটি উপাদান বলে দাবি করেন, যেখানে সেই ইসলামী আন্দোলনগুলো কেবল ইসলাম ভিত্তিক রাজনৈতিক ব্যবস্থা চায় এবং দাবি করে যে সকল মুসলিমকেই এই ইসলাম ভিত্তিক রাজনৈতিক ব্যবস্থাকে অনুসরণ করতে হবে। কোন কোন বিশেষজ্ঞ রাজনৈতিক ইসলামের বিভিন্ন আদর্শের পৃথকীকরণের জন্য অন্যান্য বর্ণনাকারী শব্দ ব্যবহার করেন, যেমন প্রগতিশীল, জঙ্গি, আমূল-সংস্কারবাদী, জিহাদবাদী ইত্যাদি। ইসলামের রাজনৈতিক দিক উত্তর-ইসলামবাদ ইসলাম, হ্যাঁ; ইসলামী দল, না Krämer, Gudrun. “Political Islam.” In Encyclopedia of Islam and the Muslim World. Vol. 6. Edited by Richard C. Martin, 536–540. New York: Macmillan, 2004. via Encyclopedia.com Voll, John O.; Sonn, Tamara। "Political Islam"। Oxford Bibliographies Online Datasets (ইংরেজি ভাষায়)। ডিওআই:10.1093/obo/9780195390155-0063।  Kramer, Martin (২০০৩-০৩-০১)। "Coming to Terms: Fundamentalists or Islamists?"। Middle East Quarterly (ইংরেজি ভাষায়)।  Kramer, Martin (১৯৮০)। "Political Islam"। The Washington Papers। VIII।  Dekmejian, R. Hrair (১৯৮০)। "The Anatomy of Islamic Revival: Legitimacy Crisis, Ethnic Conflict and the Search for Islamic Alternatives"। Middle East Journal। 34 (1): 1–12। জেস্টোর 4325967।  "What is Political Islam?"। E-International Relations। সংগ্রহের তারিখ ২০১৭-০৫-২৬।
হেতাফে ফুটবল ক্লাব

হেতাফে ক্লাব দে ফুটবল (স্পেনীয় উচ্চারণ: [xeˈtafe ˈkluβ ðe ˈfuðβol]; সাধারণত হেতাফে ফুটবল ক্লাব এবং শুধুমাত্র হেতাফে নামে পরিচিত) হচ্ছে হেতাফে ভিত্তিক একটি স্পেনীয় পেশাদার ফুটবল ক্লাব। এই ক্লাবটি বর্তমানে স্পেনের শীর্ষ স্তরের ফুটবল লিগ লা লিগায় খেলে। এই ক্লাবটি ১৯৮৩ সালের ৮ই জুলাই তারিখে প্রতিষ্ঠিত হয়েছে। হেতাফে তাদের সকল হোম ম্যাচ হেতাফের কলিসিয়াম আলফোনসো পেরেজে খেলে থাকে; যার ধারণক্ষমতা হচ্ছে ১৭,৩৯৩। বর্তমানে এই ক্লাবের ম্যানেজারের দায়িত্ব পালন করছেন হোসে বোরদালাস এবং সভাপতির দায়িত্ব পালন করছেন আনহেল তোরেস সানচেজ। বর্তমানে টোগান রক্ষণভাগের খেলোয়াড় দিয়েনে দাকোনাম এই ক্লাবের অধিনায়কের দায়িত্ব পালন করছেন। কোপা দেল রে রানার-আপ (২): ২০০৬–০৭, ২০০৭–০৮ সেহুন্দা দিভিসিওন বি – গ্রুপ ১ চ্যাম্পিয়ন (১): ১৯৯৮–৯৯ En 1945 se comenzaba a crear un histórico ওয়েব্যাক মেশিনে আর্কাইভকৃত ২১ জুন ২০১০ তারিখে, Getafe history (স্পেনীয়) "সংরক্ষণাগারভুক্ত অনুলিপি"। ৩০ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ৯ ফেব্রুয়ারি ২০২৪।  https://www.worldfootball.net/teams/getafe-cf/2024/2/ হেতাফে ফুটবল ক্লাব বি হেতাফে দেপোর্তিভো প্রাতিষ্ঠানিক ওয়েবসাইট প্রাতিষ্ঠানিক ওয়েবসাইট (স্পেনীয়) লা লিগায় হেতাফে (স্পেনীয়) (ইংরেজি) ফুটবলমি টিম প্রোফাইল (স্পেনীয়) বিডিফুটবল টিম প্রোফাইল পেনিয়াস ফেডারেশন (স্পেনীয়)
মগধ

মগধ প্রাচীন ভারতে ষোলটি মহাজনপদ বা অঞ্চলের মধ্যে অন্যতম। ষোলটি মহাজনপদের মধ্যে মগধ বেশ শক্তিশালী হয়ে ওঠে। এই রাজ্য বর্তমানের বিহারের পাটনা, গয়া আর বাংলার কিছু অংশ নিয়ে গঠিত ছিল। রাজগৃহ ছিল মগধের রাজধানী। তারপর পাটলিপুত্র রাজধানী বানিয়ে গিয়েছিলো। রাজা বিম্বসার ছিলেন মগধের প্রথম ঐতিহাসিক রাজা। তিনি অঙ্গ দখল করেন। রাজা বিম্বসার তার পুত্র অজাতশত্রুর হাতে মারা যান। অজাতশত্রু রাজা হলে কোশলের রাজা প্রসেনজিতের সংগে তার যুদ্ধ বেধে যায়। যুদ্ধে হেরে গিয়ে প্রসেনজিত মৈত্রী চুক্তি করে ও নিজের মেয়ের সঙ্গে অজাতশত্রুর বিয়ে হয়। অজাতশত গঙ্গার ওপারে রাজ্য বিস্তার করার জন্য পাটলিপুত্রে রাজধানী স্থানারিত করেন। পাটালিপুত্রে তার নতুন দুর্গের সাহায্যে সহজেই লিছ্ছবি প্রজাতন্ত্র দখল করে ফেলেন। শোনা যায় অজাতশত্রু তার দু'ধরনের নতুন অস্ত্রের (গুলতি ও আচ্ছাদনযুক্ত রথ) সাহায্যে সহজেই সব যুদ্ধে জিতে যান। পঞ্চম এবং চতুর্থ খ্রীষ্টাব্দে মগধ শাসন করে নন্দ বংশ। শিশুনাগ বংশের শেষ রাজা মহান্দীনের অবৈধ সন্তান মহাপদ্ম নন্দ নন্দ রাজবংশ প্রতিষ্ঠা করেন এবং বৌদ্ধ সাম্রাজ্যগড়ে তোলেন। তিনি সমস্ত ক্ষত্রিয় রাজাদের পরাজিত করে বিন্ধ্য পর্বত পর্যন্ত সাম্রাজ্য বিস্তার করেন। তাকে ভারতের প্রথম সাম্রাজ্য প্রতিষ্ঠাতাও বলা যায়। সাম্রাজ্য বিস্তারের জন্য তিনি ২,০০,০০০ পদাতিক, ২০,০০০ অশ্বারোহী, ২,০০০ রথ ও ৩,০০০ হস্তীবিশিষ্ট সুবিশাল বাহিনী গড়ে তোলেন। প্লুটার্কের মতে তার বাহিনী আরো বড় ছিল। এই বংশের শেষ রাজা ছিলেন ধননন্দ। তিনিই ছিলেন নন্দ বংশের শেষ রাজা। তার সাম্রাজ্যে কড়া আইন ছিল। তিনি তার সাম্রাজ্যের সেনাবাহিনীকে যুদ্ধের জন্য সবসময় প্রস্তুত রাখতেন। আলেকজান্ডার যখন ভারতবর্ষ আক্রমণ করেন তখন মগধের সুবিশাল সেনাবাহিনী দেখে ভীত হয়ে মগধ আক্রমণ এর পরিকল্পনা থেকে সরে আসেন।চানক্য একদিন মহারাজ ধননন্দের রাজসভায় কুৎসিত পোশাকে উপস্থিত হলে তিনি রাজা ধননন্দের দ্বারা বন্দি হন।চানক্য এতে অপমানিত হন এবং এই অপমানের জন্য নন্দ সাম্রাজ্যের পতন আরম্ভ শুরু হয়। চাঁনক্য প্রতিজ্ঞা করেন এই পুরো ভারতে অন্য একছত্র সাম্রাজ্য প্রতিষ্ঠা করবেন। তিনি এক ক্ষত্রিয়কে অর্থশাস্ত্র, যুদ্ধনীতি, রাজনীতির জ্ঞান দেন এবং তাকে মগধ এর বিরুদ্ধে যুদ্ধের জন্য গড়ে তোলেন তক্ষশীলা বিদ্যালয়ে। চন্দ্রগুপ্ত সমস্ত জ্ঞান লাভ করে। তিনি তার অপমানের প্রতিশোধের জন্য চন্দ্রগুপ্তকে রাজা করেন। প্রথম রাজ পান তক্ষশীলা পরর্বতী কালে চানক্য পরিকল্পনায় মগধ সেনাকে পরাজিত করে মগধের সম্রাট হয়। চন্দ্রগুপ্তকে মগধ সম্রাট করেন। এবং প্রতিজ্ঞা পূরণ করে। চন্দ্রগুপ্তর সঙ্গে বিবাহ হয় ধনানন্দ এর পুত্রীর। এবং চন্দ্রগুপ্ত তার গুরু চানক্যকে প্রধান উপদেশ কর্তা(মহা মন্ত্রী )পদে রাখেন।।। এর পর মৌর্য বংশের প্রতিষ্ঠা হয়।
হুলিয়ান পালাসিওস

হুলিয়ান পালাকিওস (২২ আগস্ট ১৮৮০ – ১৯৪৭) রিয়াল মাদ্রিদের প্রথম প্রেসিডেন্ট হিসেবে অধিক পরিচিত। তিনি স্পেনের মাদ্রিদে জন্মগ্রহণ করেছিলেন। তিনি ১৮৯৭ থেকে ১৯৯০ সাল পর্যন্ত স্কাই ফুটবলের সদস্য ছিলেন। ১৯০০ সালে নিউ ফুট-বল ক্লাবের ভাঙ্গনের পর, তিনি "মাদ্রিদ ফুটবল ক্লাব" গঠন করেছিলেন, যেটি বর্তমানে রিয়াল মাদ্রিদ নামে পরিচিত এবং তিনি তার প্রথম প্রেসিডেন্ট ছিলেন। Julian Palacios ওয়েব্যাক মেশিনে আর্কাইভকৃত ২৯ অক্টোবর ২০০৯ তারিখে Real Madrid C.F. Retrieved 12 February 2010.
মেহেরগড়

মেহেরগড় (Urdu : م‍ﮩ‍رگڑھ , বেলুচ : Mehrgaŕh) একটি নব্যপ্রস্তরযুগীয় প্রত্নতাত্ত্বিক স্থান, যার সময়কাল ৭,০০০ - ২৫০০/২০০০ খ্রিস্টপূর্বাব্দ। এটি পাকিস্তানের বেলুচিস্তানের কাচ্চি সমভূমিতে অবস্থিত সিন্ধু উপত্যকার পশ্চিমে এবং বর্তমান পাকিস্তানের কোয়েটা, কালাত ও সিবি শহরের মধ্যে এবং বোলান গিরিখাতের নিকটে। ফরাসী প্রত্নতাত্ত্বিক জাঁ ফ্রাঁসোয়া জারিজ ও ক্যাথরিন জারিজ পরিচালিত একটি প্রত্নতাত্ত্বিক দল ১৯৭৪ সালে এই স্থানটি আবিষ্কার করেন এবং ১৯৭৪ থেকে ১৯৮৬ ও ১৯৯৭ থেকে ২০০০ সাল পর্যন্ত নিরবচ্ছিন্নভাবে এর খননকাজ চালিয়ে যান। এখন পর্যন্ত মোট ছয়টি টিলা থেকে প্রায় ৩২,০০০ প্রত্নতাত্ত্বিক নিদর্শন সংগ্রহ করা হয়েছে। মেহেরগড়ের মোট ক্ষেত্রফল ৪৯৫ একর (২ বর্গকিলোমিটার), এখানকার প্রথম বসতি ছিল এর উত্তর-পূর্ব কোণের একটি ছোট্ট কৃষিনির্ভর গ্রাম, যার সময়কাল ৭,০০০ থেকে ৫,৫০০ খ্রিস্টপূর্বাব্দের মাঝামাঝি। মেহেরগড় সভ্যতার প্রথম পর্যায় (৭,০০০ - ৫,৫০০ খ্রিষ্টপূর্বাব্দ) ছিল মৃৎশিল্পপূর্ব নব্যপ্রস্তরযুগীয় (aceramic neolithic)। কিছু অর্ধ-যাযাবর জাতির লোক গম ও যব চাষ এবং ভেড়া, ছাগল ও গাভী জাতীয় গবাদিপশু পালনের মাধ্যমে এই অঞ্চলের প্রাথমিক কৃষিব্যবস্থা গড়ে তুলেছিলেন। এখানকার অধিকাংশ ঘরবাড়ি ছিল চার কামরাবিশিষ্ট কাদামাটির তৈরি। এখানে বেশকিছু কবরের সন্ধান পাওয়া গেছে, যার ভেতরে ছিল ঝুড়ি, পাথর এবং হাড়ের সরঞ্জাম, জপমালা, চুড়ি, দুল এবং মানুষ ছাড়াও মাঝেমধ্যে বলি দেওয়া পশুর কঙ্কাল ইত্যাদি। এখানে প্রাপ্ত প্রত্নবস্তুর মধ্যে রয়েছে ঝিনুকের খোল, চুনাপাথর, টারকোয়েজ, ল্যাপিস লাজুলি এবং বেলেপাথরের অলঙ্কার, বিভিন্ন প্রাণী ও নারীর মূর্তি ইত্যাদি। সমুদ্রতীর ও বর্তমান আফগানিস্তানের বাদাখশান (লাপিস লাজুলির মূল উৎস) থেকে এত দূরে ঝিনুকের খোল ও লাপিস লাজুলির প্রাপ্তি ঐসব অঞ্চলের সাথে এই সভ্যতার যোগাযোগের প্রমাণ দেয়। একটা কবরের মধ্যে একটা এবং উপর থেকে আরও বেশ কয়েকটা একপৃষ্ঠীয় প্রস্তর কুঠার (single ground stone axe) পাওয়া গিয়েছিল, যা দক্ষিণ এশিয়ায় প্রাপ্ত এজাতীয় প্রাচীনতম নিদর্শন। মেহেরগড়ের প্রথম, দ্বিতীয় ও তৃতীয় পর্যায় কিলি গুল মোহাম্মদ নামক আরেকটি প্রত্নতাত্ত্বিক স্থানের সমকালীন, তাই এ অঞ্চলের মৃৎশিল্পপূর্ব নবপ্রস্তরযুগীয় পর্যায়কে (৭,০০০ - ৫,০০০ খ্রিস্টপূর্বাব্দ) 'কিলি গুল মুহাম্মাদ পর্যায়' বলা হয়, যদিও কিলি গুল মুহাম্মাদ স্থানটি ৫,৫০০ খ্রিস্টপূর্বাব্দের। ২০০১ সালে প্রত্নতাত্ত্বিকেরা প্রাচীন মেহেরগড় সভ্যতার দু'জন লোকের দেহাবশেষ নিয়ে গবেষণাকালে আবিষ্কার করেন, এই সভ্যতার লোকেরা আদি দন্তচিকিৎসা সম্পর্কে জানতো। ২০০৬ সালের এপ্রিল মাসে বৈজ্ঞানিক জার্নাল "নেচারে" ঘোষণা করা হয়, জীবিত মানুষের দাঁত বাঁধানোর প্রাচীনতম (এবং প্রথম প্রারম্ভিক নবপ্রস্তরযুগীয়) প্রমাণ মেহেরগড়ে পাওয়া গেছে। লেখকদের মতে, তাদের আবিষ্কার ঐ অঞ্চলের প্রারম্ভিক কৃষিভিত্তিক সভ্যতার আদি দন্তচিকিৎসার ঐতিহ্যকে নির্দেশ করে। "এখানে আমরা পাকিস্তানের নবপ্রস্তরযুগীয় গোরস্থানে আবিষ্কৃত নয়জন প্রাপ্তবয়স্ক ব্যক্তির এগারোটি বাঁধানো দন্তমুকুট বর্ণনা করেছি যা ৫,৫০০ থেকে ৯,০০০ বছর আগের। এগুলো প্রারম্ভিক কৃষিভিত্তিক সভ্যতায় এক প্রকার আদি দন্তচিকিৎসার দীর্ঘ ঐতিহ্যের প্রমাণ।" Mukhtar Ahmed, Ancient Pakistan - An Archaeological History. Volume II: A Prelude to Civilization. Amazon, 2014 আইএসবিএন ১৪৯৫৯৪১৩০২ p387 Coppa, A. et al. 2006. "Early Neolithic tradition of dentistry: Flint tips were surprisingly effective for drilling tooth enamel in a prehistoric population." Nature. Volume 440. 6 April 2006.
ক্লাব দেপোর্তিভো লেগানেস

ক্লাব দেপোর্তিভো লেগানেস, এস.এ.ডি. হলো স্পেনের মাদ্রিদের উপকণ্ঠে অবস্থিত লেগানেসের একটি স্পেনীয় ফুটবল ক্লাব। ১৯২৬ সালের ২৬শে জুন তারিখে এটি প্রতিষ্ঠিত হয়; তখন এই ক্লাবটি প্রিমেরা দিভিসিওনে খেলতো। ক্লাবটি এস্তাদিও মুনিসিপাল দে বুতার্কে-এ সকল হোম ম্যাচ খেলে থাকে; যেখানে একসাথে ১২,৪৫০ জন দর্শক একসাথে খেলা উপভোগ করতে পারে। এই ক্লাবের ভক্তদের ইগালিও এফসির আলত্রাস গ্রুপ গেট ১২-এর সাথে বন্ধুত্বপূর্ণ সম্পর্ক রয়েছে। ইগালিও এবং লেগানেস শহর দুটি একত্র হতে পারে। তাদের সবচেয়ে বড় প্রতিদ্বন্দ্বী হচ্ছে হেতাফে, যাদের সাথে তারা দক্ষিণ মাদ্রিদ ডার্বিতে প্রতিদ্বন্দ্বিতা করে। "El CD Leganés pulveriza un año más su récord de abonados y lo eleva a 10.300" (স্পেনীয় ভাষায়)। Al cabo de la calle। সংগ্রহের তারিখ ১১ সেপ্টেম্বর ২০১৮।  প্রাতিষ্ঠানিক ওয়েবসাইট ওয়েব্যাক মেশিনে আর্কাইভকৃত ৫ মে ২০১৮ তারিখে (স্পেনীয়) ফুটবলমি টিম প্রোফাইল (স্পেনীয়)
রিয়াল ক্লাব দেপোর্তিউ এস্পানিওল

রিয়াল ক্লাব দেপোর্তিউ এস্পানিওল (কাতালান উচ্চারণ: [rəˈjal ˈklub dəpuɾˈtiw əspəˈɲɔl]; সহজভাবে আরসিডি এস্পানিওল অথবা শুধুমাত্র এস্পানিওল নামে পরিচিত) হলো স্পেনের কর্নেয়া দে ইয়োব্রেগাতভিত্তিক একটি পেশাদার ফুটবল ক্লাব। এই ক্লাবটি ১৯০০ সালে প্রতিষ্ঠা লাভ করে। ক্লাবটি স্পেনীয় ফুটবলের দ্বিতীয় বিভাগ সেহুন্দা দিভিসিওনে খেলে এবং আরসিডিই স্টেডিয়ামে তাদের সকল হোম ম্যাচের আয়োজন করে, যেখানে একসাথে ৪০,০০০ জন দর্শক খেলা উপভোগ করতে পারে। এপর্যন্ত এস্পানিওল ৪ বার কোপা দেল রে (সম্প্রতি ২০০৬ সালে) এবং ১৯৮৮ ও ২০০৭ সালে উয়েফা কাপের ফাইনালে পৌছেছে। ক্লাবটি লা লিগায় বার্সেলোনাভিত্তিক অন্য আরেক ক্লাব বার্সেলোনার সাথে বার্সেলোনা ডার্বিতে অংশগ্রহণ করে। ১৯৯০-এর দশক পর্যন্ত, এস্পানিওলের বেশ কয়েকটি খেলাধুলার বিভাগ ছিল। ২০১৭ সালের মার্চ মাসে, এসোসিয়েশন অফ সাপোর্টারস এবং আরসিডি এস্পানিওলের অংশীদাররা ক্লাবের স্পোর্টিং বিভাগগুলো পুনরুদ্ধারের জন্য একটি প্রকল্প হাতে নিয়েছিল, কিন্তু সেই মুহুর্তে ফুটবল দলের সাথে কোন অর্থনৈতিক সম্পর্ক ছিল না। নতুন মাল্টি স্পোর্টস ক্লাবটি সেকিওন্স দেপোর্তিভেস এস্পানিওল (স্পোর্টিং সেকশন এস্পানিওল) নামে গড়ে উঠেছিল। দুই মাস পরে, অ্যাসোসিয়েশন নিশ্চিত করেছিল যে, ২০১৭–১৮ মৌসুমের মধ্যে রোলার হকি দল এবং মহিলা ভলিবল দলের সূচনা হবে, যারা বিভিন্ন প্রতিযোগিতায় প্রতিদ্বন্দ্বিতা করবে। পরবর্তী মৌসুমে, বাস্কেটবল বিভাগটি পুনঃস্থাপন করা হয়েছিল এবং হ্যান্ডবলের একটি নতুন বিভাগ হবে প্রতিষ্ঠা করা হয়। ফুটবল প্রবেশদ্বার আরসিডি এস্পানিওল বি আরসিডি এস্পানিওল কান্তেরা সিউতাত দে বার্সেলোনা ট্রফি RCDE Stadium – RCD Espanyol Official Page "Pericos sobre ruedas" (স্পেনীয় ভাষায়)। La Vanguardia। ১৫ মার্চ ২০১৭। সংগ্রহের তারিখ ২৬ মে ২০১৭।  "Reneix el gegant adormit" (কাতালান ভাষায়)। L'Esportiu de Catalunya। ২৬ মে ২০১৭। সংগ্রহের তারিখ ২৬ মে ২০১৭।  উইকিমিডিয়া কমন্সে রিয়াল ক্লাব দেপোর্তিউ এস্পানিওল সংক্রান্ত মিডিয়া রয়েছে। প্রাতিষ্ঠানিক ওয়েবসাইট (কাতালান) (স্পেনীয়) (ইংরেজি) লা লিগায় আরসিডি এস্পানিওল (ইংরেজি) (স্পেনীয়) উয়েফায় আরসিডি এস্পানিওল (ইংরেজি) (স্পেনীয়)
গোলাম সরোয়ার হিরু

গোলাম সরোয়ার হিরু একজন বাংলাদেশী রাজনীতিবিদ। ২০১৯ সালের একাদশ সাধারণ নির্বাচনে তিনি ইসলামী আন্দোলন বাংলাদেশ থেকে প্রার্থী মনোনীত হন। ১৯৯৬ সালের ফেব্রুয়ারি ও জুন জাতীয় সংসদ নির্বাচনে তিনি পরপর দুইবার বরগুনা-২ আসন থেকে ইসলামী ঐক্যজোটের মনোনয়নে সংসদ সদস্য নির্বাচিত হন। ষষ্ঠ জাতীয় সংসদ সদস্যদের তালিকা সপ্তম জাতীয় সংসদ সদস্যদের তালিকা "৬ষ্ঠ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৫ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৭ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ২৪ সেপ্টেম্বর ২০১৫ তারিখে মূল (পিডিএফ) থেকে আর্কাইভ করা।  "গোলাম সরোয়ার হিরু"। প্রথম আলো। সংগ্রহের তারিখ ২০১৮-১২-১২। [স্থায়ীভাবে অকার্যকর সংযোগ] ষষ্ঠ জাতীয় সংসদ সদস্যদের তালিকা (ফেব্রুয়ারি ১৯৯৬) - জাতীয় সংসদ সপ্তম জাতীয় সংসদ সদস্যদের তালিকা (জুন ১৯৯৬) - জাতীয় সংসদ
স্থানান্তর (ফুটবল)

পেশাদার ফুটবলের ক্ষেত্রে, যখনই একজন খেলোয়াড় চুক্তির সমাপ্তিতে ক্লাবের পরিবর্তন করে, তখনই স্থানান্তর সংগঠিত হয়। একটি ফুটবল ক্লাব হতে কোন খেলোয়াড় অন্য ক্লাবে যোগদানকে স্থানান্তর বোঝায়। সাধারণভাবে, কোন পরিচালক সংস্থা দ্বারা নির্ধারিত নিয়ম অনুযায়ী, খেলোয়াড়দের শুধুমাত্র স্থানান্তরকালীন সময়েই স্থানান্তর করা যেতে পারে। খেলোয়াড়েকে দলে ভেড়ানোর জন্য সাধারণত কিছু অর্থ ব্যয় করতে হয়, যা স্থানান্তর ফি হিসেবে পরিচিত। যখন একজন খেলোয়াড় এক ক্লাব থেকে অন্য ক্লাবে চলে যায়, তখন তাদের পুরানো চুক্তি বাতিল হয়ে যায়। কিছু ক্ষেত্রে, স্থানান্তরগুলো খেলোয়াড়দের ব্যবসায়ের মতো একইভাবে কাজ করতে পারে, কারণ ক্লাব খেসারৎ হিসেবে অন্য দলকে অন্য খেলোয়াড়ও সরবরাহ করতে পারে। ফুটবল স্থানান্তরে সবচেয়ে ব্যয়বহুল খেলোয়াড়ের তালিকা ফিফার স্থানান্তর প্রবিধান ওয়েব্যাক মেশিনে আর্কাইভকৃত ১৫ ফেব্রুয়ারি ২০১০ তারিখে (পিডিএফ) বিবিসি স্পোর্টস দ্বারা স্থানান্তর চুক্তির দেহতত্ব
বাংলাদেশ তরিকত ফেডারেশন

বাংলাদেশ তরীকত ফেডারেশন হল বাংলাদেশ নির্বাচন কমিশন কর্তৃক নিবন্ধিত অসাম্প্রদায়িক ধর্মীয় মূল্যবোধ, আধ্যাত্নিকতা ও মহান মুক্তিযুদ্ধের চেতনায় বিশ্বাসী, প্রগতিশীল একটি রাজনৈতিক দল। বাংলাদেশ তরীকত ফেডারেশন ২০০৫ সালে সৈয়দ নাজিবুল বাশার মাইজভান্ডারি প্রতিষ্ঠা করেছিলেন। বাংলাদেশ জামায়াত-ই-ইসলামীর সাথে জোট থাকায় তারা বাংলাদেশ জাতীয়তাবাদী দল ছেড়ে দিয়েছিল। তাদের অভিযোগ ছিল জামায়াতে ইসলামী সন্ত্রাসবাদ সমর্থন করে। বাংলাদেশ তরীকত ফেডারেশন ২০১৪ সালের বাংলাদেশ সাধারণ নির্বাচনে প্রতিদ্বন্দ্বিতা করে এবং দুটি সংসদীয় আসনও লাভ করে। তরীকত ফেডারেশনের মহাসচিব এম এ আওয়াল ২০১৭ সালে ইসলামী দলগুলোর একটি জোট গঠনের চেষ্টা করেছিলেন। পরিকল্পিতী জোটে বাংলাদেশ খেলাফত আন্দোলন, ফরায়েজি আন্দোলন, ইমাম-উলামা পরিষদ, এবং ইসলামী ওআইসি জোটের অন্তর্ভুক্ত হবে। এই আন্দোলনের বিরোধিতা করেন দলের সভাপতি সৈয়দ নাজিবুল বাশার মাইজভান্ডারি। ১৭ এপ্রিল ২০১৮ খ্রিষ্টাব্দে সৈয়দ নাজিবুল বাশার মাইজভান্ডারি মহাসচিবের পদ থেকে এম এ আওয়ালকে অপসারণ করেন। এম এ আওয়ালের স্থলে তিনি দলের প্রেসিডিয়াম সদস্য সৈয়দ রেজাউল হক চাঁদপুরীকে মনোনীত করেন। মহাজোটের অধীনে পরবর্তী সাধারণ নির্বাচনে প্রতিদ্বন্দ্বিতা করতে ৩০ টি আসন চায় দলটি। সৈয়দ নাজিবুল বাশার মাইজভান্ডারি চট্টগ্রাম-২ আসনের সংসদ সদস্য। ২০১৪ সালে তিনি বাংলাদেশ তরিকত ফেডারেশনের প্রার্থী হিসেবে নির্বাচিত হন। বাংলাদেশ তরিকত ফেডারেশনের প্রার্থী হিসাবে ২০১৪ সালে লক্ষ্মীপুর-১ আসন থেকে সংসদ সদস্য নির্বাচিত হন এম এ আউয়াল। তরিকত ফেডারেশন বিভিন্ন ইস্যুতে বেশ কয়েকবার আন্দোলন করে এবং সফলতাও অর্জন করে। অতি সম্প্রতি দলের মহাসচিব সৈয়দ রেজাউল হক চাঁদপুরীর চাঁদপুরী শাহ দরবার শরীফের দোগাইয়া আশরাফিয়া ইসলামিয়া আলিম মাদরাসার মাঠে নির্মিত গুচ্ছগ্রাম প্রকল্প বাতিলের দাবীতে বখশীয়া দরবার শরফের পীর মাওলানা কুতুব উদ্দীন বখশীর নেতৃত্বে কুমিল্লা জেলা তরিকত ফেডারেশন পদুয়ার বাজার সংলগ্ন ঢাকা-চট্টগ্রাম মহাসড়ক প্রায় দুই ঘন্টা অবরোধ করে রাখে। এতে প্রায় পঞ্চাশ কিলোমিটার লম্বা যানজটের সৃষ্টি হয়। পরে কুমিল্লা জেলা প্রশাসক কামরুল হাসানের মাধ্যমে প্রধানমন্ত্রী বরাবর স্বারকলিপি প্রদান করে এবং জেলা প্রশাসকের আশ্বাসে তারা আন্দোলন স্থগিত করে। গুলশানে জঙ্গী হামলার পর সংগঠনটির প্রধান সৈয়দ নজিবুল বশর মাইজভান্ডারী দাবি করেছিলেন কওমি মাদ্রাসার হাত ধরেই জঙ্গীবাদের গোড়াপত্তন হয়েছে। বাংলাদেশের ইসলামী দলসমূহ "তরিকতের নেতৃত্বে আসছে নতুন ইসলামি জোট! | banglatribune.com"। Bangla Tribune। ২০১৮-১২-১০ তারিখে মূল থেকে আর্কাইভ করা। সংগ্রহের তারিখ ২০১৮-১২-১২।  "তরিকত ফেডারেশনের নতুন মহাসচিব রেজাউল"। Jugantor। সংগ্রহের তারিখ ২০১৮-১২-১২।  "আউয়ালকে তরিকত ফেডারেশন থেকে বহিষ্কার"। Amadershomoy Online। ২০১৯-০৪-০২ তারিখে মূল থেকে আর্কাইভ করা। সংগ্রহের তারিখ ২০১৮-১২-১২।  "১০ম জাতীয় সংসদে নির্বাচিত মাননীয় সংসদ-সদস্যদের নামের তালিকা"। জাতীয় সংসদ। বাংলাদেশ সরকার। ২০১৮-০৬-২৬ তারিখে মূল থেকে আর্কাইভ করা। সংগ্রহের তারিখ ২০১৮-১২-১২।  "ঢাকা-চট্টগ্রাম মহাসড়ক অবরোধ তরিকত ফেডারেশনের"। সময় টিভি। সংগ্রহের তারিখ ২০২২-০২-০৩।  "কাফনের কাপড় পরে ঢাকা-চট্টগ্রাম মহাসড়ক অবরোধ"। দৈনিক জনকন্ঠ। সংগ্রহের তারিখ ২০২২-০২-০৪।  "কওমি মাদ্রাসার হাত ধরেই দেশে জঙ্গি সংগঠনের গোড়াপত্তন ॥ তরিকত ফেডারেশন || জাতীয়"। জনকন্ঠ (ইংরেজি ভাষায়)। সংগ্রহের তারিখ ২০১৮-১২-১২। [স্থায়ীভাবে অকার্যকর সংযোগ]
বাংলাদেশ সাংস্কৃতিক মুক্তিজোট

বাংলাদেশ সাংস্কৃতিক মুক্তিজোট বাংলাদেশের একটি রাজনৈতিক দল। আবু লায়েস মুন্না হলেন সংগঠন প্রধান ও মোঃ শাহজামাল আমিরুল হলেন পরিচালনা বোর্ড প্রধান (সাধারণ সম্পাদক)। দলটির নির্বাচনী প্রতীক হচ্ছে “ছড়ি”। ২০০০ সালের ২৪ নভেম্বর বাংলাদেশ সাংস্কৃতিক মুক্তিজোট (মুক্তিজোট) আনুষ্ঠানিকভাবে যাত্রা শুরু করে। ৮ অক্টোবর ২০১৩ সালে বাংলাদেশ নির্বাচন কমিশন থেকে নিবন্ধন লাভ করে। "politacal party new"। www.ecs.gov.bd। সংগ্রহের তারিখ ২০১৯-০৩-২১।  "ইসির নিবন্ধন পেল বাংলাদেশ সাংস্কৃতিক মুক্তিজোট"। BanglaNews24.com। সংগ্রহের তারিখ ২১ মার্চ ২০১৯।